શુક્ર:શુક્ર છઠે એકથી વધુ ગ્રહો સાથે હશે તો ખુબ ધન આપી શકે. વધુ તકલીફદાયી નહિ કહેવાય. પરંતુ એકલો શુક્ર છઠે સ્ત્રી સુખમાં અલ્પતા લાવી દે છે, માટે તેનો ઉપાય જરૂરી રહે છે. આ ગ્રહસ્થિતિમાં જાતકની વાણીની કોઈ કિમત રહેતી નથી. તેને પોતાની વાત મનાવવા માટે લોકોને વારંવાર આજીજી કરવી પડે છે. વિવાહ જલ્દી કરી લેવા હિતાવહ રહેશે. આ શુક્રનો કોઈ ઉપાય જલ્દી કારગર સાબિત થતો નથી છતાં ઉપાય માટે આર્થિક પ્રગતિ માટે પોતાના ભણતર કરતા ગણતર પર આધાર રાખવો. સ્ત્રીઓને મદદરૂપ થવું. શનિ: શનિ મહારાજ જો છઠા ભાવમાં હશે તો દારૂ, માંસ અને ચામડાની વસ્તુનો ઉપયોગ તમને ઘણાં કષ્ટ આપી શકે છે. સતત કામનો બોજ અને નોકરીમાં દિશાવિહીન જીવનનો અનુભવ પણ થઇ શકે. છઠે પાપગ્રહ સારા એવું કહેવાય છે, પણ છઠે શનિ મહારાજનું ફળ તો હજુ સુધી ખરાબ જ જોયું છે. ઉપાય માટે પોતાનું પ્રતિબિંબ જોયા બાદ તેલને એક શીશામાં ભરીને પાણીમાં વહેતું કરવું. નોકરવર્ગને મદદરૂપ થવું, ગરીબ અને ઘરડાંને મદદરૂપ થવાથી શનિની આ સ્થિતિને અનુકુળ કરી શકાય છે.